Source: http://docplayer.hu/1405894-Vadasztarsasag-alapszabalya-valtozasokkal-egyseges-szerkezetbe-foglalt-szovege.html
Timestamp: 2017-08-16 13:36:38
Document Index: 14249842

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

VADÁSZTÁRSASÁG ALAPSZABÁLYA. változásokkal egységes szerkezetbe foglalt szövege - PDF
Download "VADÁSZTÁRSASÁG ALAPSZABÁLYA. változásokkal egységes szerkezetbe foglalt szövege"
1 . VADÁSZTÁRSASÁG ALAPSZABÁLYA változásokkal egységes szerkezetbe foglalt szövege Kelt:.
2 . VADÁSZTÁRSASÁG ALAPSZABÁLYA változásokkal egységes szerkezetbe foglalt szövege Alapítók a hatályos Egyesülési jogról, a Polgári Törvénykönyvről és a vad védelméről, a vadgazdálkodásról, valamint a vadászatról szóló törvények rendelkezései szerint a Megyei Bíróság által.. számon nyilvántartott,.. Vadásztársaság alapszabályát az alábbiak szerint foglalták változásaival egységes szerkezetbe. A vadásztársaság célja, hogy az egyesületekre és a vadásztársaságokra, a vadgazdálkodásra, a vadászatra, a fegyver- és lőszertartásra, - használatra vonatkozó szabályzatok megtartásával, az erdő- és mezőgazdaság érdekeivel összhangban, a környezet és természetvédelem előírásai tiszteletben tartásával, a szakszerű és tervszerű vadgazdálkodással óvja a vadon élő állatokat, azok élőhelyét, jól működő egyesületi élettel tagjai részére kulturált vadászati lehetőséget biztosítson haszonbérleti szerződés/bérvadászati szerződés útján. I. Általános rendelkezések A vadásztársaság jellege és jogi helyzete 1.) A vadásztársaság neve: Vadásztársaság A vadásztársaság rövidített neve:... Vt. Székhelye:. Hatóköre: területi Bélyegzője: 2.) A vadásztársaság a tagjai által önkéntesen létrehozott önkormányzattal és nyilvántartott tagsággal rendelkező egyesület, mely a jelen alapszabályban meghatározott célra alakult, és céljainak elérésére szervezi tagjai tevékenységét. A vadásztársaság önálló jogi személy, jogi személyiségét a bírósági nyilvántartásba vétellel nyeri. A vadásztársaság területtel rendelkező/területtel nem rendelkező vadásztársaság.
3 A vadásztársaság elsődlegesen gazdasági-vállalkozási tevékenységet nem folytat, e tevékenységét csak a céljai megvalósítása érdekében, kiegészítő jelleggel végezhet. 3.) A vadásztársaság joga, hogy: A vadásztársaság fontosabb jogai és kötelezettségei a) a vadgazdálkodással, a vadászattal és az egyesületi élettel kapcsolatos bármely kérdésben a vadászati érdekképviseleti szervezethez (szövetséghez) kéréssel vagy panasszal forduljon, illetve javaslatot tegyen, b) a vadászati érdekképviseleti szervezethez tagfelvételi kérelmet előterjesszen, felvétel esetén tagjai érdekében a szervezet tevékenységében annak alapszabálya szerint részt vegyen, c) a vadgazdálkodást, a tagság vadászati lehetőségeit elősegítő társulásnak, közös vállalkozásnak, alapnak tagja legyen, d) tagjaira a jogszabályokkal és a taggyűlés által elfogadott szabályzatokkal, határozatokkal összhangban kötelezettségeket állapítson meg. 4.) A vadásztársaság köteles: a) a vadgazdálkodást és a vadászatot a mező és erdőgazdálkodás érdekeivel, valamint a környezet és természetvédelemmel összhangban gyakorolni, tagjai részére a vadászati lehetőséget biztosítani, b) a vad életmódja folytán keletkező károk megelőzése érdekében a szükséges intézkedéseket (a vad elriasztása, vadkárelhárító vadászatok tartása stb.) megtenni, c) előmozdítani, hogy tagjai a vadgazdálkodásról és vadászatról szóló jogszabályokban, a vadásztársaság alapszabályában, valamint a szabályzatokban foglaltakat megtartsák, és tevékenységükkel segítsék a vadásztársaság előtt álló feladatok megvalósítását, d) a jogszabály által ellenőrzési joggal felruházott szervek ellenőrzéseit segíteni, e) a vadászat, vadgazdálkodás társadalmi elismertetését, a vadászati kultúra ápolását elősegíteni, f) tagjai egyesületi életre nevelését előmozdítani. A vadásztársaság tevékenysége 5.) A vadásztársaság az állam képviseletében eljáró vadászati hatóság által jóváhagyott tervekben (üzemterv és éves terv), valamint az éves terv részét képező kilövési tervben foglaltakat köteles végrehajtani, e tevékenysége alapcél szerinti tevékenységnek minősül. A vadásztársaság alapcél szerinti tevékenységének minősül tehát: - egyéb sporttevékenység (pl. bérvadásztatás) (TEÁOR ) - vadgazdálkodás, vadgazdálkodási szolgáltatás (TEÁOR )
4 - gabonaféle termesztése (pl. vadföldművelés) (TEÁOR ) - egyéb nem évelő növény termesztése (pl. vadföldművelés) (TEÁOR ) - állattenyésztési szolgáltatás (TEÁOR ) A vadásztársaság nem folytat közvetlen politikai tevékenységet, nem állít sem országgyűlési, sem önkormányzati képviselőválasztáson jelöltet, pártoktól független és azoknak anyagi támogatást nem nyújt. II. A tagsági jogviszony keletkezése, a tagok jogai és kötelezettségei, valamint a tagsági jogviszony megszűnése A vadásztársaságba jelentkezők felvétele 6.) A vadásztársaságba tagként jelentkezők felvételéről az intézőbizottság előterjesztése alapján a taggyűlés /szigorítva pl.: teljes tagságának legalább 2/3-os többségi szavazatával (ideértve a megismételt taggyűlésen hozott határozatot is/ köteles dönteni. A vadásztársaság taglétszámának megállapítása 7.) A vadásztársaság taglétszámát a jelentkezők és a lehetőségek összhangjában megteremtve a jogszabály előírásainak, a vadászterület nagyságának és vadeltartó képességének, valamint a vadásztársaság előtt álló feladatoknak a figyelembevételével az intéző bizottság javaslatára a taggyűlés /szigorítva pl.: teljes tagságának legalább 2/3-os többségi szavazatával (ideértve a megismételt taggyűlésen hozott határozatot is/ állapítja meg. A vadásztársaság tagjai 8.) A vadásztársaság tagja lehet minden olyan magyar és külföldi állampolgár, aki a vadászat gyakorlására a jogszabályokban, az Alapszabályban, valamint a Házi Szabályzatban előírt feltételeknek megfelel, írásban nyilatkozik belépési szándékáról, és arról, hogy az egyesület céljait és az alapszabálya és egyéb szabályzatai alapján a tagokat terhelő kötelezettségek teljesítését vállalja, valamint ezt követően az intézőbizottság javaslatára a taggyűlés felvette tagjai sorába. 9.) A vadásztársaságnak rendes és különleges jogállású tagjai lehetnek. A vadásztársaság rendes tagjait a tagsági jogviszonyból eredően a jogszabályban, az alapszabályban, a házi szabályzatban megállapított jogok illetik és kötelezettségek terhelik. A taggyűlés különleges jogállású tagjai a pártoló tagok és a tiszteletbeli tagok. A pártoló tag az egyesület tevékenységében csak vagyoni hozzájárulással vesz részt. Pártoló tag lehet, aki az egyesület tevékenységét időszakosan vagy rendszeresen támogatni kívánja és a taggyűlés pártoló taggá megválasztja. A tiszteletbeli tagot a taggyűlés választja meg e tagságra. Tiszteletbeli tag lehet, akit az egyesület az egyesületi célok előmozdítása érdekében végzett tevékenységéért tiszteletbeli taggá választ, és aki a tiszteletbeli tagságot elfogadja. Tiszteletbeli taggá választható az az egyesületi tag is, aki idős koránál, vagy személyi körülményeinél fogva közreműködési, munkavégzési kötelezettségeit már kellően teljesíteni nem, vagy csak nehezen tudná és arra érdemes. A tiszteletbeli tag kötelezettségeit, jogait a házi-szabályzat határozza meg.
5 A különleges jogállású tagok az egyesület szerveibe nem választhatók, valamint az egyesület döntéshozatalában csak tanácskozási joggal vehetnek részt, kötelesek betartani az egyesület alapszabályát és végrehajtani a taggyűlés és az ügyintéző szervek határozatait. 10.) A vadásztársaság rendes tagjai: a) részt vehetnek az egyesület tevékenységében és rendezvényein, b) jogosultak a vadásztársaság vadászterületén a jogszabályok, az Alapszabály, a Házi Szabályzat, az egyéb szabályzatok és a taggyűlés határozatainak megtartásával vadászni, c) a taggyűlésen tanácskozási, javaslattételi és szavazati joggal rendelkeznek, d) kizáró ok hiányában bármely tisztségre megválaszthatók, külföldi állampolgár tag esetében azonban erre csak akkor kerülhet sor, ha az érintett személy a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy a harmadik országbeli állampolgárok beutazásáról és tartózkodásáról szóló törvény hatálya alá tartozó bevándorolt vagy letelepedett jogállású, illetve tartózkodási engedéllyel rendelkezik, e) a vadásztársaság valamely szervének törvénysértő határozatát a tudomására jutástól számított harminc napon belül a másodfokon eljáró szerv, illetőleg a bíróság előtt megtámadhatják, f) a vadásztársaság irataiba betekinthetnek, g) a taggyűlés napirendjére javaslatot tehetnek, h) rendes tag, valamint tiszteletbeli és pártoló tag felvételét kezdeményezhetik, i) térítés ellenében ilyen térítésnek minősül a befizetett tagdíj és egyéb vagyoni hozzájárulás igényt tarthatnak a taggyűlés által megállapított vadászrészre (a juttatás elszámolásának rendje a Házi Szabályzatban kerül meghatározásra), j) minden vadásztagot vadászrész (kompetencia) illet meg, a befizetett tagdíj mértékéig, a tagdíj terhére a mindenkor aktuális vadfelvásárlási árak szerint. k) a vadásztársaság eszközeit a Házi Szabályzatban megállapított feltételekkel igénybe vehetik, illetőleg használhatják, l) a vadásztársaságból az indok megjelölése nélkül kiléphetnek. m) amennyiben ilyen igény felmerül, akkor beépíthető pont: A vadásztársaság rendes, tiszteletbeli tagja, amennyiben gyermeke, illetve unokája javára társasági tagságáról lemond, ez a hozzátartozó csak tagfelvétel útján lehet a vadásztársaság tagja. A tagok kötelességei 11.) A vadásztársaság tagjainak kötelessége a vadgazdálkodásra és vadászatra, a fegyver és lőszer tartására és használatára vonatkozó jogszabályokat, az Alapszabályt, a Házi Szabályzatot és az egyéb szabályzatokat, a taggyűlési és intézőbizottsági határozatokat, valamint a vadásztársaság tisztségviselőinek törvényes hatáskörükben kiadott rendelkezéseit megtartani. A vadásztársaság tagja köteles továbbá:
6 a) a vadásztársaság szervezeti életében, a közös vagyon védelmében és gyarapításában részt venni, b) a Házi Szabályzatban előírt, valamint a taggyűlés és az intézőbizottság által meghatározott vadgazdálkodási feladatok megvalósításában, valamint a közös munkákban részt venni, c) a taggyűlés által megállapított vagyoni hozzájárulást, valamint a tagdíjat az esedékességkor megfizetni, d) vadászjegyet váltani, érvényesíteni e) vadászbaleset-biztosítási szerződést kötni, f) az általa elejtett vadról lőjegyzéket vezetni, a lőfegyver és lőszer kezelésére, valamint használatára és tartására vonatkozó előírásokat megtartani. A tag nem veszélyeztetheti az egyesület céljainak a megvalósítását. A tagsági viszony megszűnése 12.) A tagsági viszony megszűnik: a) kizárással, b) törléssel, c) kilépéssel, d) a tag halálával, valamint e) a vadásztársaság feloszlásával, illetőleg jogutód nélküli megszűnésével 13.) Kizárás csak fegyelmi határozattal, a Fegyelmi Szabályzatban meghatározott eljárás lefolytatását követően rendelhető el. 14.) Az intézőbizottság törli a nyilvántartásból azt a tagot, aki meghalt, aki kilépett, akit kizártak, továbbá azt, aki az előírt vagyoni hozzájárulási vagy tagdíjfizetési kötelezettségének önhibájából három hónapja írásbeli felszólítás kézhezvételétől számított 15 napon belül nem tett eleget. Ezen felül törölheti azt, akinek lőfegyvertartási engedélyét jogerősen visszavonták. A törlésről hozott határozatot a halálesetet kivéve -. napon belül meg kell küldeni a törölt tagnak, egyúttal a határozatban fel kell hívni a figyelmét arra, hogy a határozat kézbesítésétől számított 15 napos jogvesztő határidőn belül a taggyűléshez fellebbezést nyújthat be, illetőleg a taggyűlés határozata ellen a kézbesítéstől számított 30 napos jogvesztő határidőn belül ha a döntést törvénysértőnek tartja keresetet nyújthat be a bírósághoz. 15.) A tagnak a kilépési szándékát annak időpontja meghatározásával írásban kell bejelentenie az intézőbizottság elnökénél. A tagsági viszony ez esetben a kilépésről szóló nyilatkozatnak az egyesület intéző bizottságának elnöke általi átvétele napján szűnik meg. A kilépés időpontjáig a tag tagsági viszonya fennáll, az eddig az időpontig fennálló kötelezettségeit teljesítenie, és azok teljesítését szükség esetén az intézőbizottság elnöke részére igazolnia kell. Fegyelmi eljárás 16.) A fegyelmi vétségeket, a fegyelmi büntetéseket, valamint általában a fegyelmi eljárás részletes szabályait a Vadásztársaság Fegyelmi Szabályzata állapítja meg. III. A vadásztársaság szervezete
7 17.) A taggyűlés A vadásztársaság legfőbb szerve a tagok összességéből álló taggyűlés. A vadásztársaság szükség szerint, de évente legalább egy alkalommal taggyűlést köteles tartani. Ezen kívül össze kell hívni a taggyűlést az intézőbizottság határozata alapján, az ellenőrzőbizottság kezdeményezésére, továbbá a tagság egytizedének kérésére az ok és cél megjelölésével, valamint ha a bíróság elrendeli. A taggyűlést a vadásztársaság elnöke igazolható módon (faxon, en, postai úton, stb.), írásbeli meghívóval, a hely és az időpont feltüntetésével, valamint a napirend megjelölésével akként hívja össze, hogy a meghívott a meghívót a taggyűlés időpontját legalább.8. nappal megelőzően megkapja. A taggyűlésről jegyzőkönyvet kell felvenni, amelyet az elnök, valamint a taggyűlés által megválasztott jegyzőkönyvvezető és két hitelesítő ír alá. A taggyűlés akkor határozatképes, ha azon a tagoknak legalább 50 %-a és egy fő jelen van. A határozathozatalhoz a külön megjelölt esetek kivételével egyszerű szótöbbség (a jelenlévők 50%-a + egy fő) szükséges. A taggyűlés határozatait az alapszabályban meghatározott kivételekkel nyílt szavazással hozza. Szavazategyenlőség esetén az elnök szavazata dönt. Ha a taggyűlés nem határozatképes, megismételt ülést kell tartani. A megismételt ülés a határozatképtelen ülést követő későbbi időpontra az eredetivel azonos napirenddel hívható össze. A megismételt ülés a megjelent tagok számától függetlenül határozatképes. A taggyűlés hatásköre A taggyűlés a vadásztársaságot érintő minden kérdésben dönthet. A taggyűlés kizárólagos hatáskörébe tartozik: a) az alapszabály, a fegyelmi szabályzat és a házi szabályzat megállapítása és módosítása, b) az intézőbizottság (elnökség), az ellenőrzőbizottság, a fegyelmi bizottság elnökének és tagjainak titkosan, írásbeli szavazással, szótöbbséggel. évre történő megválasztása, visszahívása, továbbá a választási időszakban megüresedett tisztségeknek titkos, írásbeli szavazással való betöltése (a tisztségviselők visszahívásával egyidejűleg dönteni kell az új tisztségviselők megválasztásáról), A taggyűlésen a tisztségviselők választásánál a jelölőbizottság által előterjesztett vadásztársaság tagjainak véleményét összesítő - jelöléseken túlmenően a jelöltre bármelyik jelenlévő tag is tehet javaslatot. - A szavazólapra az a jelölt kerül felvételre, aki nyílt szavazással elnyerte a jelenlévő tagok legalább 50 % + 1 érvényes szavazatának a támogatását, és aki a jelölést akár személyesen, akár hiteles magánokiratba foglalt nyilatkozatban elfogadta, - megválasztott tisztségviselő az a jelölt lesz, aki a titkos szavazás során a taggyűlés jelenlévő tagjai szótöbbségi szavazatát megkapta, - amennyiben egyik jelölt sem kapta meg az érvényes megválasztásához szükséges mennyiségű szavazatot, akkor ugyanazon a taggyűlésen erre a tisztségre (tisztségekre) újabb választást kell tartani. A megválasztott tisztségviselő visszahívását a visszahívás okának megjelölésével a tagok legalább egyharmada írásban kezdeményezheti a taggyűlésnél. A taggyűlés a
8 kezdeményezés benyújtásának időpontjától számított 60 napon belül rendkívüli ülésen az intézőbizottság javaslata és az érintett tisztségviselő meghallgatása után titkos szavazással dönt a kezdeményezésről. A hozott határozatot mind a visszahívással érintett tisztségviselő, mind a kezdeményezők, illetve a taggyűlés bármely tagja a tudomására jutástól számított 30 napon belül törvénysértésre hivatkozva a törvényszék előtt megtámadhatja. A határozat megtámadása a határozat végrehajtását nem gátolja, a törvényszék azonban indokolt esetben a végrehajtást felfüggesztheti. c) a jelölő bizottság nyílt szavazással történő megválasztása. d) szavazatszámláló bizottság megválasztása e) a vadásztársaság éves tervének, költségvetésének a megállapítása és döntése a költségvetési beszámoló elfogadása tekintetében, f) az intézőbizottság, az ellenőrzőbizottság és a fegyelmi bizottság éves beszámolójának megtárgyalása elfogadása, g) a vadásztársaság más egyesülettel való egyesülésének, szétválásának vagy feloszlásának a tagok 2/3-os többségi szavazatával történő a kimondása, h) a tagfelvétel, a tag kizárás elleni fellebbezése esetén döntés a tag kizárásáról, továbbá a Fegyelmi Szabályzatban biztosított fegyelmi jog gyakorlása, i) állásfoglalás a haszonbérleti szerződés/bérvadászati szerződés megkötésének, valamint felmondásának az elfogadásáról, illetőleg a jogorvoslat benyújtásáról, j) a Ft értéket meghaladó szerződések megkötésének, a közös vagyon felhasználásának, valamint a nagyobb ( Ft érték feletti) beruházásoknak a jóváhagyása, k) a tagdíj, valamint a tagok vagyoni hozzájárulásának mértékét és esedékességét, a kötelező közösségi munka pénzbeli megváltásának, továbbá az ezekkel kapcsolatos kedvezményeknek a megállapítása, l) a vadásztársaság tagjainak közösségi munkára kötelezése, m) a vadásztársasági tagok kiemelkedő munkájának jutalmazása, valamint a tisztségviselők jutalmának, tiszteletdíjának vagy költségtérítésének megállapítása, r) a vendéghívás lehetőségének és rendjének megállapítása a vadásztársaság nevében és a tagokat illetően, s) a vadászrész mértékének megállapítása, t) a döntés mindazokban az ügyekben, amelyeket a jogszabály vagy az Alapszabály a taggyűlés hatáskörébe utal. 18.) A vadásztársaság ügyintéző és képviseleti szervei: - Az intézőbizottság (elnökség) tagjai: az elnök, az elnökhelyettes (titkár), a vadászmester, a természetvédelmi felelős, továbbá a gazdasági felelős. - az Ellenőrző Bizottság elnöke és 2 tagja, valamint a Fegyelmi Bizottság elnöke és 2 tagja. Az intézőbizottság (elnökség)
9 Az intézőbizottság a vadásztársaság két taggyűlése közötti általános hatáskörű ügydöntő és végrehajtó szerve. Az intézőbizottság a taggyűlésnek tartozik felelősséggel. Az intézőbizottság elnökből, elnökhelyettesből (titkárból), vadászmesterből, természetvédelmi felelősből, valamint gazdasági felelősből áll. Az intézőbizottság tagjait a taggyűlés visszahívhatja, ha munkájukat nem megfelelően látják el. Kötelező a visszahívás, ha velük szemben összeférhetetlenségi ok áll fenn, vagy tisztségviseléstől eltiltás fegyelmi büntetést szabtak ki. A tagsági viszony megszűnése esetén a megbízatás visszahívás nélkül is megszűnik. Összeférhetetlenségi ok: Az Intézőbizottságnak, az Ellenőrző Bizottságnak és a Fegyelmi Bizottságnak a tagjai nem lehetnek egymásnak közeli hozzátartozói és kereső foglalkozásuk során egymásnak alá- és fölérendeltjei. Az intézőbizottság tagjai a hatáskörükbe tartozó ügyekben utasításokat adhatnak. Az intézőbizottság feladatai: a) gondoskodik a vadgazdálkodással és a vadászattal összefüggő jogszabályok, szabályzatok, valamint a vadásztársaság taggyűlése által hozott határozatok végrehajtásáról, b) összehívja a taggyűlést, c) megtárgyalja és a taggyűlés elé terjeszti döntés céljából javaslatával a vadásztársaságba jelentkezők felvételi kérelmét, d) döntésre előkészíti a taggyűlés elé terjesztendő mindazon ügyeket, amelyekben a döntés a taggyűlés kizárólagos hatáskörébe tartozik, e) két taggyűlés közötti időben irányítja a vadásztársaság tevékenységét, f) a 14. pontban meghatározott esetekben törli a tagot, g) munkáltatói jogokat gyakorol (kivéve, ha az elnök gyakorolja), a munkáltatói jogkörben hozott döntés végrehajtása az elnök feladata, h) dönt és intézkedik minden olyan ügyben, amelyet a jogszabály, az Alapszabály, a Fegyelmi Szabályzat vagy a taggyűlés nem utal más szerv hatáskörébe. Az intézőbizottság (IB) üléseit szükség szerint, de legalább évente.. alkalommal tartja. A hatáskörébe tartozó kérdésekben egyszerű szótöbbséggel, nyílt szavazással határoz. Szavazategyenlőség esetén az elnök szavazata dönt. Az IB ülésére minden esetben tanácskozási joggal az ellenőrző bizottság és a fegyelmi bizottság elnökét, valamint a vadgazdálkodási kérdésekkel foglalkozó napirendi pontok tárgyalására a hivatásos vadász(oka)t is meg kell hívni. Az IB határozatképes, ha az elnök és legalább tag jelen van. Az IB ülést az elnök hívja össze az ülést megelőzően legalább.. nappal. A meghívó tartalmazza az ülés helyét, idejét, és a megtárgyalandó napirendi pontokat. Halaszthatatlan, sürgős ügyekben az IB ülés rövidebb határidővel is összehívható. A meghívás írásban, igazolható módon (pl. ajánlott levélben, faxon, elektronikus úton) történhet meg. Az intézőbizottság üléséről a napirendi pontokat és jelenlévőket is tartalmazó jegyzőkönyvet/emlékeztetőt kell felvenni, amelyet a vadásztársaság elnöke vagy helyettese (titkár) ír alá. Az intézőbizottság a hatáskörébe tartozó ügyekben hozott döntéséről az érdekeltet a határozat meghozatalától számított.. napon belül írásban, igazolható módon (pl. ajánlott levélben, faxon, elektronikus úton) köteles értesíteni.
10 Az intézőbizottság köteles a végzett munkájáról évente a taggyűlésnek beszámolni. Az elnök hatásköre és feladatai A vadásztársaság vezetője és törvényes képviselője az elnök. A vadásztársaság elnöke: a) felelős a vadásztársaság törvényes és alapszabályszerű működéséért, b) koordinálja az intézőbizottság tagjainak munkáját és gondoskodik arról, hogy intézkedéseik a taggyűlés és az intézőbizottság határozataival összhangban legyenek, c) képviseli a vadásztársaságot a hatóságok és más szervek előtt, d) a taggyűlés által adott felhatalmazás keretei között szerződéseket köthet és meghatalmazásokat adhat a vadásztársaság nevében, e) gyakorolja a részére biztosított utalványozási jogot, f) elnököl a taggyűléseken és az intézőbizottság ülésein, g) gondoskodik arról, hogy az intézőbizottság, az ellenőrzőbizottság és a fegyelmi bizottság a taggyűlésen beszámoljon munkájáról, h) gondoskodik a taggyűlés, az intézőbizottság által hozott határozatok végrehajtásáról, i) gyakorolja a részére biztosított fegyelmi jogot, j) munkáltatói jogokat gyakorol (vagy: végrehajtja a munkáltatói jogkörben hozott IB döntést), k) szervezi az együttműködést a mező- és erőgazdasági nagyüzemekkel és termelőkkel, valamint más szervekkel, l) intézkedik minden olyan kérdésben, amely nem tartozik a taggyűlés vagy más szerv, illetőleg tisztségviselő hatáskörébe. Az elnökhelyettes (titkár) hatásköre és feladatai a) akadályoztatás esetén az elnök helyettesítése, b) a vadásztársaság ügyvitelének vezetése, levelezés és adatszolgáltatás, c) a taggyűlések és az intézőbizottsági ülések írásos anyagainak előkészítése és a jegyzőkönyv vezetése, d) a tagnyilvántartás vezetése, e) a tagfelvételi kérelmek nyilvántartása, taggyűlés elé terjesztése az intézőbizottság javaslatának ismertetésével, f) az alkalmazottak munkaszerződéseinek, a vadásztársaság együttműködési megállapodásainak, szerződéseinek elkészítése és nyilvántartása. g) gyakorolja a részére biztosított utalványozási jogot h) a hatáskörébe utalt egyéb feladatok ellátása. A vadászmester hatásköre és feladatai
11 a) felelős a vadásztársaság vadgazdálkodásáért, a vadászatok megszervezéséért és levezetéséért, a szabályzatoknak a vadászatokra, illetőleg a vadgazdálkodásra vonatkozó rendelkezései megtartásáért, megtartatásáért, b) felelős az éves vadgazdálkodási terv és a vadgazdálkodási jelentés határidőben történő elkészítéséért, c) gondoskodik arról, hogy társasvadászaton jogosulatlan személy ne vegyen részt, d) gondoskodik a hivatásos vadászok bevonásával a vadászati létesítmények építéséről és üzemben tartásáról, továbbá e munkákban a résztvevők tevékenységének irányításáról, illetőleg felügyeletéről, e) szervezi a vadkárok megelőzését, a vad védelmét és őrzését, vadkár bekövetkezésének veszélyére felhívja az intézőbizottság figyelmét, f) irányítja és ellenőrzi a hivatásos vadászokat, g) rendszeresen ellenőrzi a hivatásos vadászok szolgálati naplóját és a Lőjegyzék vezetését, a Beírókönyv -et, valamint elkészíti az éves összesítőt, h) felelős a lőtt (sebzett, elhullott) vad nyilvántartásának vezetéséért, i) előkészíti, szervezi és irányítja a bérvadásztatásokat, j) gondoskodik a trófeák bemutatásáról, k) vezeti a vadásztársaságok hosszú távú ütemtervének nyilvántartási részét, l) gondoskodik a kiadott vadászrész névszerinti elszámolásáról, összesítéséről a naptári évre vonatkozóan, m) ellátja a hatáskörébe utalt egyéb feladatokat. A természetvédelmi felelős hatásköre és feladatai a) a vadászok természetvédelmi ismereteinek bővítése, gondoskodás a természetvédelmi előírások megtartásáról, valamint megtartatásáról, b) kapcsolattartás és együttműködés a területileg illetékes természetvédelmi hatósággal, c) a vadásztársaság gazdálkodásával és működésével kapcsolatos propagandafeladatok előkészítése, és végrehajtása, kapcsolattartás a vadásztársaság területén gazdálkodó szervekkel, illetőleg oktatási intézményekkel (iskolák, művelődési házak stb.), d) a baleset megelőzését szolgáló munkavédelmi oktatás évenkénti megszervezése, nyilvántartása, e) a vadásztársasági versenyek és más rendezvények megszervezése. A gazdasági felelős hatásköre és feladatai a) intézi a vadásztársaság gazdasági ügyeit, elkészíti a Pénzkezelési Szabályzatot, és felelős a pénzügyi jogszabályok és szabályzatok előírásainak megtartásáért, b) ellátja az utalványozással és a kifizetésekkel kapcsolatos teendőket, szabálytalanság esetén a kifizetést megtagadja,
12 c) ellenőrzi a havi tagdíj beszedését, tagdíjfizetésről nyilvántartást vezet, három hónapi elmaradás esetén fizetési felszólítást ad ki, ennek eredménytelenségéről értesíti a vadásztársaság elnökét, d) elkészíti az intézőbizottsági beszámolónak a vagyonkezelésről szóló részét, e) ellenőrzi és irányítja a vadásztársaság által alkalmazott pénzügyi, illetve könyvelői feladatokat ellátó személyt, f) ellátja a hatáskörébe utalt egyéb feladatokat. Az Ellenőrző Bizottság A vadásztársaság taggyűlése a vadásztársaság tagjai közül elnökből és kettő tagból álló Ellenőrző Bizottságot választ, mely közvetlenül a taggyűlésnek felelős. Az Ellenőrző Bizottság feladata a vadásztársaság jogszabály- és alapszabályszerű működésének, valamint vagyonkezelésének ellenőrzése. Ennek során a vadásztársaságnál ellenőrzi: a) a taggyűlés, az intézőbizottság és a fegyelmi bizottság határozatainak végrehajtását, s általában a vadásztársaság alapszabályszerű működését, b) a vadásztársaság terveinek a végrehajtását, c) a költségvetés végrehajtását, a pénz- és vagyonkezelést, valamint általában a gazdálkodást; d) véleményt nyilvánít az éves beszámolóról. Az Ellenőrző Bizottság jogosult a vadásztársaság működésével és gazdálkodásával kapcsolatos bármely ügyet megvizsgálni. Tevékenységéről évenként és működésének befejezésekor jelentést tesz a taggyűlésnek. Az Ellenőrző Bizottság hiányosság megállapítása esetén annak jellegétől függően az alábbi intézkedéseket teszi: a) csekélyebb súlyú hiányosságokra felhívja a vizsgált szerv, illetőleg tisztségviselő figyelmét és egyben rámutat a helyes eljárásra, b) jogszabályt, alapszabályt, illetőleg a vadásztársaság érdekeit sértő magatartás észlelése esetén írásban tájékoztatja a vadásztársaság elnökét. Ha az Ellenőrző Bizottság tájékoztatása nem vezet eredménye, a taggyűlés összehívására tesz előterjesztést. Ilyenkor a taggyűlést haladéktalanul össze kell hívni. A bizottság szükség szerint, de évente legalább egy alkalommal tart ülést. Az ülés határozatképes, ha azon valamennyi tag megjelent, határozatait nyílt szavazással, egyszerű szótöbbséggel hozza. A bizottság üléséről a napirendi pontokat és jelenlévőket is tartalmazó jegyzőkönyvet kell felvenni, amelyet a bizottság két tagja ír alá. A bizottság a hatáskörébe tartozó ügyekben hozott döntéséről az érdekeltet a határozat meghozatalától számított.. napon belül írásban, igazolható módon (pl. ajánlott levélben, elektronikus úton) köteles értesíteni. Az ülésekről készült jegyzőkönyvet a taggyűlés felé a bizottság elnökének ismertetnie kell. A Fegyelmi Bizottság A vadásztársaság taggyűlése a tagok közül elnökből és kettő tagból álló Fegyelmi Bizottságot választ, amely közvetlenül a taggyűlésnek felelős.
13 A Fegyelmi Bizottság feladata a fegyelmi eljárások lefolytatása, a hatáskörébe utalt fegyelmi határozatok meghozatala. Hatáskörére és eljárására a Fegyelmi Szabályzatban foglaltak az irányadók. A Fegyelmi Bizottság elnöke évente beszámol a taggyűlésnek a fegyelmi bizottság tevékenységéről, valamint a vadásztársaság fegyelmi helyzetéről. IV. A vadásztársaság alkalmazottai 19.) A vadásztársaság a hatályos jogszabályokban előírt számú hivatásos vadászt alkalmaz. A hivatásos vadász feladatait az intézőbizottság határozatai szerint végzi. Közvetlen irányítását a vadászmester látja el. A hivatásos vadász jogait, kötelességeit, alkalmazásának és eljárásának részletes szabályait a Munka Törvénykönyve, valamint a Hivatásos Vadászok Szolgálati Szabályzata, a munkaszerződése és az intézőbizottság által elfogadott munkaköri leírása állapítja meg. 20.) A vadásztársaság a hivatásos vadászokon kívül egyéb feladatok ellátására más személyeket is alkalmazhat. V. A vadásztársaság gazdálkodása, pénzforrásai és vagyona 21.) A vadásztársaság vagyonával önállóan gazdálkodik, tartozásaiért saját vagyonával felel. A tagok a tagdíj megfizetésén túl a vadásztársaság tartozásaiért saját vagyonukkal nem felelnek. A vadásztársaság a jelen alapszabályban meghatározott alapcél szerinti tevékenységeit folytathatja, míg gazdasági-vállalkozási tevékenységet csak annyiban folytathat, amennyiben ez az alapcél szerinti tevékenységeit nem veszélyezteti. A vadásztársaság bevételei: a) tagdíjak és a tagok vagyoni hozzájárulásai, b) alapcél szerinti tevékenységekből származó bevételek, c) támogatások, adományok, d) gazdasági-vállalkozási tevékenységből származó bevételek, e) hitelek, kölcsönök, f) befektetési tevékenységből származó bevételek, g) egyéb bevételek. A vadásztársaság költségei, ráfordításai: a) alapcél szerinti tevékenységekhez közvetlenül kapcsolódó költségek, b) gazdasági-vállalkozási tevékenységhez közvetlenül kapcsolódó költségek, c) a vadásztársaság működéséhez szükséges költségek, d) egyéb költségek. A vadásztársaságnak ingó- és ingatlan vagyona lehet, amellyel a jogszabályok és a szabályzatok keretei között önállóan rendelkezik. Az éves tagdíj mértékéről, befizetésének módjáról, esedékességéről, határidejéről a taggyűlés dönt. A vadásztársaság vagyona csak vadgazdálkodási, vadászati vagy ezeket elősegítő célokra használható fel a taggyűlés határozata alapján.
14 A vadásztársaság nyereségét sem közvetlenül, sem közvetetten a tagok között felosztani nem lehet. A pénzgazdálkodása és a vagyonkezelésre a hatályos pénzügyi előírások rendelkezései az irányadók. VI. A vadásztársaság megszűnése 22.) Megszűnik a vadásztársaság, ha: a) a legfőbb szerv döntése alapján átalakul, b) a legfőbb szerv a feloszlásról határoz, c) a bíróság feloszlatja, d) a törvényességi ellenőrzési eljárás eredményeképpen a bíróság a megszűnteti, vagy megállapítja megszűnését, e) a fizetésképtelenség miatt indult eljárásban a bíróság megszünteti, és az egyesületet a nyilvántartásból törlik. A b.)-e.) pontban foglaltak esetén a vadásztársaság jogutód nélkül szűnik meg. A b.) pontban foglalt esetben végelszámolási eljárást, míg a c.)-d.) pontban foglalt esetekben kényszer-végelszámolást kell lefolytatni. A végelszámolási és kényszer-végelszámolási eljárásra a Civil törvényben szabályozott eltérésekkel a évi Vtv. rendelkezéseit kell alkalmazni. A vadásztársaság fizetésképtelensége esetén a Civil törvény eltéréseivel az évi XLIX. tv. rendelkezései az alkalmazandóak. A legfőbb szerv nem dönthet a feloszlásról, amennyiben a vadásztársasággal szembeni végrehajtási eljárás eredménytelen volt, vagy az egyesület fizetésképtelenségét a bíróság megállapította. A vadásztársaságnak a jogutód nélkül történő megszűnése esetén a hitelezői igények kielégítése után megmaradt vagyon a vadásztársaság taggyűlése által meghatározott módon kerül felosztásra a rendes tagok között. VII. Vegyes rendelkezések 23.) A vadásztársaság tagjai egy időszakra csak egy tisztségre választhatók. A taggyűlés határozathozatalában nem vehet részt az a személy, aki vagy akinek közeli hozzátartozója (Ptk b.) pont), élettársa a határozat alapján - kötelezettség vagy felelősség alól mentesül, vagy - bármilyen más előnyben részesül, illetve a megkötendő jogügyletben egyébként érdekelt. (ez utóbbi esetben nem minősül előnynek az egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott juttatás.) 24.) A vadásztársaság működése felett az ügyészség a reá irányadó szabályok szerint törvényességi ellenőrzést gyakorol. Ezen változásokkal egységes szerkezetbe foglalt alapszabályt a Vadásztársaság.. napján tartott ülése elfogadta. Kelt:.... hitelesítő Vadásztársaság elnöke... hitelesítő